Forslag til Rådets forordning (EF) om decentraliseret samarbejde (95/C 250/04) KOM(95) 290 endelig udg. - 95/0159(SYN)

(Forelagt af Kommissionen den 11. juli 1995)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 130 W,

under henvisning til forslag til Kommissionen,

i samarbejde med Europa-Parlamentet, og

ud fra følgende betragtninger:

I fjerde Lomé-konvention, Rådets forordning af 25. februar 1992 om finansiel og faglig bistand til og økonomisk samarbejde med udviklingslandene i Asien og Latinamerika samt Rådets resolution af 27. maj 1991 understreges det, at det er vigtigt at anvende udviklingsmetoder såsom decentraliseret samarbejde;

budgetmyndigheden besluttede inden for rammerne af 1992-budgettet at oprette en ny budgetpost, der er bestemt til at fremme denne form for samarbejde i samtlige udviklingslande;

det decentraliserede samarbejde bidrager i betydelig grad til at virkeliggøre målene for EU's smarbejdspolitik som omhandlet i artikel 130 U i Maastricht-traktaten.

der bør fastsættes bestemmelser for forvaltningen heraf -

UDSTEDT FØLGENDE FORORDNING:

Artikel 1

Fællesskabet støtter udviklingsforanstaltninger og -initiativer, der iværksættes af decentrale aktører i EU og udviklingslandene med henblik på især at fremme:

- en udvikling, der er baseret på mere medbestemmelse, og som imødekommer udviklingslandenes befolkningers behov og initiativer

- bidrag til diversificering og styrkelse af det civile samfund og den grundlæggende demokratiseringsproces i disse lande

- mobiliseringen af decentrale aktører i udviklingslandene og i EU til fremme af disse mål.

Disse foranstaltninger vedrører fremme af decentraliseret samarbejde til fordel for samtlige udviklingslande.

Artikel 2

De foranstaltninger, der iværksættes i henhold til denne forordning, skal fortrinsvis omfatte følgende områder:

- udvikling af menneskelige og faglige ressourcer, lokaludvikling af land- eller byområder inden for de sociale og økonomiske sektorer

- oplysning og mobilisering af decentrale aktører

- støtte til styrkelse af institutionerne og af disse aktørers aktionskapacitet.

Artikel 3

De samarbejdsaktører, hvortil der kan ydes finansiel bistand i henhold til denne forordning, er udviklingslandenes og EU's decentrale aktører, dvs. offentlige og lokale myndigheder, NGO'er, erhvervssammenslutninger og lokale initiativgrupper, kooperativer, fagforeninger, kvinde- eller ungdomsorganisationer, undervisnings- og forskningsinstitutioner, kirker og enhver ikke-statslig sammenslutning, som vil kunne yde bidrag til udviklingsprocessen.

Artikel 4

1. De midler, der kan tages i anvendelse som led i de i artikel 1 omhandlede foranstaltninger, omfatter bl.a. undersøgelser, faglig bistand, uddannelse eller andre tjenesteydelser, leverancer og arbejder samt revisioner og evaluerings- og kontrolmissioner.

2. Fællesskabsfinansieringen kan både dække anlægsudgifter, dog ikke køb af fast ejendom, og driftsudgifter, og disse kan både afholdes i fremmed valuta og i lokal valuta, alt efter hvad der er nødvendigt af hensyn til foranstaltningernes gennemførelse.

3. Der gøres systematisk en særlig indsats for at tilstræbe, at der ydes naturalydelser eller finansielle bidrag fra de aktører i udviklingslandene, som foranstaltningen i sidste ende skal komme til gode, inden for rammerne af disses muligheder, samt fra deres eventuelle partnere i EU, under hensyntagen til den enkelte foranstaltnings særlige art.

4. Der vil blive tilstræbt samfinansieringer, navnlig med medlemsstaterne. Der vil blive truffet de nødvendige foranstaltninger til sikring af, at fællesskabskarakteren af den bistand, der ydes i henhold til denne forordning, kommer til udtryk.

5. Til sikring af sammenhængen og komplementariteten mellem de foranstaltninger, der finansieres af Fællesskabet, og dem, der finansieres af medlemsstaterne, træffer Kommissionen for at sikre optimal effektivitet i disse foranstaltninger som helhed alle fornødne koordinerende foranstaltninger, bl.a.:

a) indførelse af et system til systematisk udveksling af oplysninger om de foranstaltninger, der finansieres eller påtænkes finansieret af Fællesskabet og medlemsstaterne

b) koordination på stedet for foranstaltningernes gennemførelse ved hjælp af regelmæssige møder og udvekslinger af oplysninger mellem Kommissionens og medlemsstaternes repræsentanter i modtagerlandet eller modtagerlandene.

Artikel 5

Den finansielle bistand i henhold til denne forordning har form af gavebistand.

Artikel 6

1. Det pålægges Kommissionen at forberede, vedtage og forvalte de i denne forordning omhandlede foranstaltninger efter gældende budgetprocedurer og andre gældende procedurer, herunder procedurerne i finansforordningen vedrørende Fællesskabernes almindelige budget.

2. Enhver finansieringsaftale eller -kontrakt, der indgås i medfør af denne forordning, skal bl.a. indeholde en bestemmelse om, at Kommissionen og Revisionsretten kan foretage kontrol på stedet efter de sædvanlige bestemmelser, som Kommissionen fastsætter i henhold til gældende bestemmelser, navnlig bestemmelserne i finansforordningen vedrørende Fællesskabernes almindelige budget.

3. Deltagelse i udbud og aftaler er åben på lige vilkår for alle fysiske og juridiske personer i medlemsstaterne og modtagerstaten. Den kan udvides til også at omfatte andre udviklingslande og i behørigt begrundede ekstraordinære tilfælde andre tredjelande.

4. Leverancer skal have oprindelse i medlemsstaterne, modtagerstaten eller andre udviklingslande. I behørigt begrundede ekstraordinære tilfælde kan leverancerne have oprindelse i andre lande.

Artikel 7

Kommissionens og medlemsstaternes repræsentanter udveksler én gang om året synspunkter på grundlag af de af Kommissionens repræsentant fremlagte generelle retningslinjer for foranstaltninger, der skal gennemføres i det efterfølgende år.

Denne udveksling af synspunkter finder sted på et fælles møde med følgende udvalg:

a) EUF-Udvalget nedsat ved artikel 21 i den interne aftale 91/401/EØF om finansiering og forvaltning af Fællesskabets bistand inden for den fjerde Lomé-konvention, vedtaget den 16. juli 1990 af medlemsstaternes repræsentanter forsamlet i Rådet

b) MED-Udvalget nedsat ved artikel 6 i forordning (EØF) nr. 1762/92, udstedt af Rådet den 29. juni 1992

c) ALA-Udvalget nedsat ved artikel 15 i forordning (EØF) nr. 443/92, udstedt af Rådet den 25. februar 1992.

Artikel 8

Efter hvert regnskabsårs afslutning forelægger Kommissionen Europa-Parlamentet og Rådet en årsberetning, der indeholder et resumé af de foranstaltninger, som er finansieret i regnskabsåret løb, og en evaluering af gennemførelsen af denne forordning i regnskabsårets løb.

Resuméet indeholder bl.a. oplysninger om de aktører, hvormed der er indgået gennemførelseskontrakter.

Beretningen indeholder desuden et resumé af eventuelle eksterne evalueringer vedrørende særlige foranstaltninger.

Artikel 9

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.